Abituriyentlarni onlayn ro‘yxatga olish boshlandi

“Huquqiy axborot” kanalining yozishicha, ro‘yxatdan o‘tkazish 20 iyundan 20 iyulgacha (20 iyul kuni ham) davom etadi. 
Chet tilidan kasbiy (ijodiy) imtihon o‘tkaziladigan bakalavriat ta’lim yo‘nalishlariga onlayn ro‘yxatga olish esa 10 iyulgacha (10 iyul kuni ham) amalga oshiriladi.
Ro‘yxatga olish DTMning rasmiy veb-sayti – my.dtm.uz hamda Yagona interaktiv davlat xizmatlari portali – my.gov.uz orqali onlayn amalga oshiriladi.
Abituriyentlar fanlar majmuasi hamda ketma-ketligi bir xil bo‘lgan 5 tagacha bakalavriat ta’lim yo‘nalishi bo‘yicha tanlovda ishtirok etishi mumkin.
Ta’lim yo‘nalishlarini esa 2022/2023 o‘quv yili uchun qabul parametrlarining ta’lim tillari bo‘yicha taqsimoti tasdiqlanganidan so‘ng tanlash mumkin bo‘ladi.